Federica Del Buono

Federica Del Buono (født 1994) er en italiensk friidrettsutøver og terrengløper. Hun har bronse på 1500 meter fra EM i friidrett innendørs 2015 som fremste internasjonale meritt, og hun ble italiensk mester på samme distanse i 2014. 

 Idrettskarriere 
2011
Del Buono fikk gull på 800 meter og 4 × 400 meter stafett ved det italienske studentmesterskapet i friidrett i 2011.FIDAL.it - Campionati italiani individuali su pista allievi-allieve 2011 - 800 m allieve, besøkt 21. desember 2015.FIDAL.it - Campionati italiani individuali su pista allievi-allieve 2011 - Staffetta 4x400 allieve, besøkt 21. desember 2015. Hun deltok også ved studentmesterskapet i terrengløp, der hun endte på 55.-plass.

2012
I det italienske juniormesterskapet innendørs i 2012 kom hun på annenplass på 800 meter.FIDAL.it - Campionati italiani individuali su pista allievi-allieve 2011 - 800 m allieve, besøkt 21. desember 2015. Hun deltok i VM i friidrett 2012, men ble slått ut i innledningsheatet på 1500 meter. I det italienske juniormesterskapet i terrengløp kom hun på sjetteplass.FIDAL.it - Campionati italiani individuali di corsa campestre 2012 - juniores donne km 6, besøkt 21. desember 2015. 

I det italienske juniormesterskapet i friidrett vant Del Buono 1500 meter, med tiden 4:35,84.FIDAL.it - Campionati italiani juniores e promesse 2012 - 1500 m juniores D, besøkt 21. desember 2015. Hun deltok i juniorklassen i EM i terrengløp 2012, der hun kom på 40.-plass individuelt og ellevteplass i lagkonkurransen. 

2013
Hun ble italiensk juniormester innendørs på både 800 og 1500 meter i februar 2013.FIDAL.it - Campionati italiani indoor allievi-juniores 2013 - 800 metri juniores donne, besøkt 21. desember 2015.FIDAL.it - Campionati italiani indoor allievi-juniores 2013 - 1500 metri juniores donne, besøkt 21. desember 2015. Hun ble også juniormester på 6 km terrengløp.FIDAL.it - Campionati italiani individuali di corsa campestre 2013 - juniores donne km 6, besøkt 21. desember 2015. 

Internasjonalt deltok hun i EM i terrengløp 2013, der hun kom på 25.-plass på 4 km og fjerdeplass i lagkonkurransen, i klassen for junior. 

2014
I det italienske U23-mesterskapet (promesse) i terrengløp 2014 vant hun gull individuelt.FIDAL.it - Campionati italiani individuali di corsa campestre 2014 - Campionato italiano promesse donne, besøkt 21. desember 2015. Hun vant 1500 meter i det italienske U23-mesterskapet utendørs i juni, og hun vant også samme distanse i det italienske mesterskapet utendørs for senior.FIDAL.it - Campionati italiani individuali juniores e promesse 2014 - 1500 metri promesse donne, besøkt 21. desember 2015.FIDAL.it - Campionati italiani individuali assoluti su pista 2014 - 1500 metri donne, besøkt 21. desember 2015.

Hun vant 1500 meter i U23-middelhavslekene 2014, med tiden 4:14,20, foran Gamze Bulut og Bianca Fernandez.FIDAL.it - Del Buono impresa d'oro ad Aubagne, besøkt 21. desember 2015. Hun deltok også i EM i friidrett 2014 i Zürich, der hun kom på femteplass på 1500 meter, med ny personlig rekord på 4.07,49.

2015
I februar 2015 ble hun italiensk U23-mester innendørs, på både 800 og 1500 meter. I det italienske mesterskapet innendørs for senior kom hun på annenplass på 3000 meter, kun slått av Giulia Alessandra Viola. Hun deltok også i EM i friidrett innendørs 2015 i Praha, der hun kom på tredjeplass på 1500 meter, et drøyt sekund bak Angelika Cichocka som kom på annenplass.

I desember deltok hun i U23-klassen i EM i terrengløp 2015, der hun kom på syvendeplass individuelt, på 6 km, og Italia fikk her bronse i lagkonkurransen. 

 2021 
I 2021 representerte hun Italia på øvelsen 1500 meter under Sommer-OL 2020 arrangert i Tokyo der hun løp forsøksheat, men ikke kvalifiserte seg til semifinalen.

 Referanser 

 Eksterne lenker 

  Profil hos European Athletics
  Profil hos All-Athletics 
  Profil hos FIDAL (Det italienske friidrettsforbundet)
  Profil hos ARRS (Association of Road Racing Statisticians)
  Profil hos The-Sports.org

Kategori:Italienske mellomdistanseløpere
Kategori:Italienske terrengløpere
Kategori:Italienske mestere i friidrett
Kategori:Personer fra Vicenza
Kategori:Deltakere for Italia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Italia under EM i friidrett 2022
Kategori:Deltakere for Italia under EM i friidrett innendørs 2023
Kategori:Deltakere for Italia under EM i friidrett 2024
Kategori:Deltakere for Italia under Sommer-OL 2024
Kategori:Friidrettsutøvere under Sommer-OL 2024